KTAM เสนอขาย 2 กองทุน ผลตอบแทนสูงสุด 2%
KTAM เสนอขาย 2 กองทุน ผลตอบแทนสูงสุด 2%
15 ก.พ. 2562

นางชวินดา หาญรัตนกูล กรรมการผู้จัดการ บลจ.กรุงไทย (KTAM) เปิดเผยว่า บริษัทเปิดจำหน่าย 2 กองทุนตราสารหนี้ต่างประเทศ เพื่อเป็นทางเลือกให้กับนักลงทุนที่รับความเสี่ยงได้ในระดับต่ำ และโอกาสรับผลตอบแทนตามที่ประมาณการ โดยเปิดจำหน่าย กองทุนเปิดกรุงไทยตราสารหนี้ เอฟไอเอฟ 221 (KTFF221)  อายุโครงการ 12  เดือน และกองทุนเปิดกรุงไทยตราสารหนี้ เอฟไอเอฟ 223( KTFF223)  อายุโครงการ 3เดือน  เสนอขายตั้งแต่วันนี้ ถึงวันที่ 20 กุมภาพันธ์ 2562
โดยกองทุน KTFF221 อายุโครงการ 12  เดือน เน้นลงทุนในเงินฝากประจำ Bank  of China, China Construction Bank Asia  ,Union National Bank Abu Dhab ,Qatar Natrional Bank , AL Khalij Commercial Bank , AL  Ahli bank และ MTN  ของ  Mashreq Bank  ผลตอบแทนประมาณ 2.00% ต่อปี
ส่วนกองทุน KTFF223 อายุโครงการ 3 เดือน  เน้นลงทุนในเงินฝากประจำ  Bank  of China,  Union National  Bank /ABU DHAB, Qatar Natrional Bank, AL Khalij Commercial Bank, AL  Ahli bank และ Comercial Bank PQSC ผลตอบแทนประมาณ 1.60% ต่อปี
สำหรับอัตราผลตอบแทนของตราสารหนี้ในประเทศ มีการปรับตัวเพิ่มขึ้น เกือบทุกช่วงอายุ ตามแรงขายเพื่อการปรับพอร์ตของนักลงทุนทั้งในและต่างประเทศ หลังจากที่ประชุมคณะกรรมการนโยบายการเงิน ( กนง.)  มีมติคงอัตราดอกเบี้ยนโยบายอยู่ที่ 1.75% ต่อปี  ส่วนอัตราผลตอบแทนของพันธบัตรรัฐบาลสหรัฐอเมริกามีการปรับตัวลดลงเกือบทุกช่วงอายุ ตามกระแสการลงทุนในสินทรัพย์ที่ปลอดภัย (Risk off) จากความกังวลเกี่ยวกับการชะลอตัวของเศรษฐกิจโลกหลังสหภาพยุโรป (EU) ปรับลดคาดการณ์ตัวเลขผลิตภัณฑ์มวลรวมภายในประเทศ (GDP)  ของปีนี้ ลดลง จาก 1.9% ต่อปี เหลือ 1.3%ต่อปี และในปี 2563 ลดลงจาก 1.7% ต่อปี เหลือ 1.6% ต่อปี
รวมถึงการเจรจาเพื่อยุติข้อพิพากทางการค้าระหว่างสหรัฐอเมริกากับจีน ยังอยู่อีกยาวไกลกว่าจะได้บทสรุป โดยอัตราผลตอบแทนของตราสารหนี้อายุคงเหลือ 2 ปี ปรับตัวลดลง 7 bps. มาอยู่ที่ 2.45% ต่อปี อายุคงเหลือ  5 ปี  ปรับตัวลดลง 7 bps. มาอยู่ที่ 2.44%  ต่อปี  และอายุคงเหลือ10 ปี  ปรับตัวลดลง 7 bps. มาอยู่ที่ 2.63% ต่อปี